**Likumprojekta “Solidaritātes nodokļa likums” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 25.augusta sēdes protokollēmuma (prot.Nr.41. 43.§.) “Par informatīvo ziņojumu “Par iespējām palielināt ieņēmumus”” 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums “Par valsts sociālo apdrošināšanu” nosaka, ka valsts sociālās apdrošināšanas obligātajām iemaksām (turpmāk - VSAOI) tiek piemērots maksimālais apmērs (2015.gadā tas ir 48 600 *euro*. 2016.gadā maksimālais apmērs mainīsies, t.i., palielināsies), kas nozīmē, ka, ja VSAOI maksātāju iemaksu alga (darba ņēmēja bruto ienākumi un pašnodarbinātas personas deklarētie ienākumi) ir pārsniegusi minēto apmēru, maksātājiem ir tiesības pārsnieguma summu, kas līdz gada beigām aprēķināta un iemaksāta budžetā, saņemt atpakaļ. Likuma “Par valsts sociālo apdrošināšanu” 14.panta piektā daļa nosaka, ka Ministru kabinets nosaka VSAOI gada maksimālo apmēru. Tātad, ja VSAOI jau ir veiktas no maksimālā apmēra, tad no objekta, kas pārsniedz VSAOI maksimālo apmēru, nav pamats veikts VSAOI. Atbilstoši iepriekš minētajam, arī Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” ir noteikta darba devēju ziņojuma aizpildīšana, t.i., darba devēja ziņojumā iekļauj arī darba ņēmējus, kuru darba ienākumi ir sasnieguši Ministru kabineta noteikto VSAOI objekta maksimālo apmēru. Darba devēja ziņojuma 4.ailē norāda visus darba ienākumus, 5.ailē ieraksta nulli (ja VSAOI objekta maksimālais apmērs jau sasniegts iepriekšējā pārskata mēnesī) vai aprēķinātās VSAOI (no darba ienākumiem, kas nepārsniedz VSAOI objekta maksimālo apmēru).Valsts sociālās apdrošināšanas sistēmas ietvaros VSAOI objekta maksimālais apmērs ir noteikts kopš 1997.gada. Tas tika noteikts ar mērķi novērst nesamērīgi lielu sociālās apdrošināšanas pakalpojumu (pensiju, pabalstu) iegūšanu, pasargāt pensiju sistēmas pirmo līmeni no pārāk lielu finanšu līdzekļu koncentrācijas demogrāfiski un ekonomiski labvēlīgajos gados un veicināt uzkrājumu veidošanos privātajos pensiju fondos.**VSAOI objekta maksimālais apmērs gadā**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| valūta | **1997-1998** | **1999** | **2000** | **2001** | **2002** | **2003** | **2004-2005** | **2006** | **2007** | **2008** |
| LVL | 12000 | 14000 | 15000 | 16000 | 17300 | 18400 | 19900 | 20700 | 23800 | 29600 |
| EUR | 17074 | 19920 | 21343 | 22766 | 24616 | 26181 | 28315 | 29453 | 33864 | 42117 |

Ar mērķi palielināt sociālās apdrošināšanas speciālā budžeta ieņēmumus ekonomiskās krīzes laikā Saeima 2008.gada 19.jūnijā pieņēma grozījumus likumā „Par valsts sociālo apdrošināšanu”, saskaņā ar kuriem VSAOI objekta maksimālais apmērs netika noteikts no 2009.gada 1.janvāra līdz 2013.gada 31.decembrim.Sākot ar 2014.gada 1.janvāri, tika atjaunota iemaksu objekta maksimālā apmēra noteikšana un tā apmērs 2014.gadam tika noteikts 46400 *euro*. 2015.gadā, kā norādīts augstāk, tas ir 48600 *euro*.VSAOI objekta maksimālā apmēra piemērošana rada darbaspēka nodokļu regresivitāti augsti atalgotā darbaspēka sektorā, jo personas, kuru ienākumi pārsniedz VSAOI “griestus”, ar VSAOI no objekta maksimālā apmēra pārsnieguma nepiedalās no sociālā budžeta finansēto pakalpojumu izmaksu solidārā segšanā.**Darbaspēka nodokļu slogs (iedzīvotāju ienākuma nodokļa darba devēja un darba ņēmēja VSAOI summas attiecība pret bruto darba algas un darba devēja VSAOI summu) nodokļu 2015.gadā un 2016.gadā (ieviešot solidaritātes nodokli)**

|  |  |  |
| --- | --- | --- |
| **Bruto alga,** *euro/mēnesī* | **2015.gadā** **(ar sociālo iemaksu “griestiem”)** | **2016.gadā** **(ieviešot solidaritātes nodokli)** |
| 360 | 40,4% | 40,4% |
| 500 | 41,4% | 41,4% |
| 1 000 | 42,8% | 42,8% |
| 2 000 | 43,5% | 43,5% |
| 3 000 | 43,8% | 43,8% |
| 4 000 | 43,9% | 43,9% |
| **5 000** | **40,6%** | **44,0%** |
| **6 000** | **38,0%** | **44,0%** |
| **7 000** | **36,1%** | **44,0%** |
| **8 000** | **34,7%** | **44,1%** |
| **9 000** | **33,5%** | **44,1%** |
| **10 000** | **32,5%** | **44,1%** |

Tai pat laikā no valsts pamatbudžeta, t.i., no vispārējiem ieņēmumiem tiek finansētas sociāla rakstura izmaksas iedzīvotājiem. Turklāt šiem izdevumiem ir raksturīga tendence pieaugt. Tā 2016.gadā, stājoties spēkā Neatliekamās medicīniskās palīdzības dienesta neatliekamās medicīniskās palīdzības nodrošināšanā iesaistīto darbinieku izdienas pensiju likumam, valsts pamatbudžetā papildus nepieciešami 1,3 milj. *euro*, jo izdienas pensiju finansēšana notiek no valsts pamatbudžeta. Prognozēts, ka kopējā izdienas pensiju finansējuma pieaugums 2016.gadā būs 3 milj.*euro*.Plānots, ka 2016.gadā pamatbudžeta valsts sociālo pabalstu apakšprogrammā kopējie izdevumi salīdzinājumā ar 2015.gadu palielināsies par 12,5 milj.*euro*. Šādu izdevumu palielinājumu nosaka pabalstu saņēmēju skaita paredzamais pieaugums. Lielākie plānotie palielinājumi ir bērna kopšanas pabalstu izmaksām (6,6 milj.*euro*), pabalstiem invalīdiem, kam nepieciešama īpaša kopšana (3,1 milj.*euro*), ģimenes valsts pabalstu izmaksām (1,3 milj.*euro*) un valsts sociālā nodrošinājuma pabalsta izmaksām (0,6 milj.*euro*).Līdzīgas tendences vērojamas arī citās valsts pamatbudžeta sociāla rakstura izdevumu pozīcijās.Tas liecina par to, ka to sabiedrības grupu, kuras ir sociāli mazaizsargātas un kurām nepieciešama valsts un visas sabiedrības kopīgā gādība, nepieciešamība pēc finansējuma atbalsta nodrošināšanai katru gadu palielinās. Minētās izdevumu pozīcijas attiecas uz nozīmīgu sabiedrības daļu (vairāk nekā 350 tūkst.personu). Nerodot iespēju saņemt atbalstu no valsts budžeta, šo personu dzīves kvalitāte būtiski ciestu.Tādēļ šajā situācijā viens no valsts pamatbudžeta finansēto sociālā rakstura izmaksu pieauguma nodrošinājuma avotiem ir jaunais solidaritātes nodoklis, kas atbilstoši aprēķiniem, kas balstīti uz 2014.gada datiem, skars aptuveni 4,7 tūkstošus darbspējas vecuma cilvēku. Bez šī nodokļa ieviešanas augstāk minēto valsts pamatbudžeta pieaugošo izdevumu segšana nevarētu tikt nodrošināta pilnā apmērā.Tādējādi ar šo likumu ieviešamais solidaritātes nodoklis personām, kuru mēneša ienākumu līmenis ir pieckāršs un vairāk salīdzinājumā ar strādājošā vidējo mēneša bruto darba samaksu (2015.gada I ceturksnī 785 *euro*) un 11,15 reizes augstāks nekā minimālās mēnešalgas saņēmēja ienākumu līmenis (2015.gadā 360 *euro*), sagaida salīdzinoši neliels procentuālais nodokļa nastas palielinājums, kas radīs nelielu progresivitāti šo personu ienākumu aplikšanā ar darbaspēka nodokļiem (to kopsummā) salīdzinājumā ar zemāko ienākumu intervālu ienākumu līmeni.Izvēloties solidaritātes nodokļa objektu, noteicošais bija iespēja to piesaistīt jau pastāvošam mehānismam, vienlaikus papildinot to, jo VSAOI objekta maksimālā apmēra noteikšanai ir izstrādāts īpašs algoritms, kas ir sasaistīts ar iepriekšējo periodu darba samaksas izmaiņām un turpmāk prognozēto darba samaksu un kas ir aprobēts praksē jau no 1997.gada (valsts sociālās apdrošināšanas sistēmas ietvaros no 1997.gada tika noteikts VSAOI objekta maksimālais apmērs, kurš netika noteikts tikai krīzes gados no 2009. līdz 2013.gadam). Šis ir rādītājs, kas atbilst ienākumu līmenim, kas nodrošina ne tikai pamatvajadzību apmierināšanu, bet arī ļauj personai veidot dažāda veida uzkrājumus u.tml.Iespēja piesaistīt nodokļa objektu ienākuma līmenim, par ko valsts institūcija, administrējot no personas un/vai par personu veiktajiem VSAOI maksājumiem piešķiramos sociālos pakalpojumus, iegūst ziņas, izmantojot jau pastāvošus administrēšanas instrumentus (darba devēja un pašnodarbinātā ziņojumi gan par personām, kas ir pakļautas sociālajai apdrošināšanai, gan par tām aprēķinātajiem ienākumiem, no kuriem tiek veiktas VSAOI), nosaka ļoti vienkāršu un nodokļa maksātājiem neapgrūtinošu nodokļa maksāšanas kārtību.Tāpat paredzēts, ka nodokļa likme atbilst attiecīgajai sociāli apdrošināmajai personai noteiktajai VSAOI likmei. Vispārējā gadījumā kopējā likme ir 34,09%, no kuras 23,59% maksā darba devējs un 10,5% – darba ņēmējs. Attiecībā uz personām, kas nav pakļautas visiem sociālās apdrošināšanas veidiem, likme tiks noteikta likumā “Par valsts sociālo apdrošināšanu” noteiktajā kārtībā. Nodoklis tiks rēķināts tāpat kā VSAOI neatkarīgi no tā, vai VSAOI objekts konkrētajā mēnesī no kalendāra gada sākuma nepārsniedz vai pārsniedz maksimālo apmēru. Darba devēji aprēķinās budžetā ieskaitāmos maksājumus – darba devēja daļu un darba ņēmēja daļu, reizinot iemaksu objektu ar likmi, tāpat kā līdz šim ieturēs maksājumus arī no darba ņēmējiem un pārskaitīs tos budžetā. Minētais nodoklis kopā ar VSAOI tiks ieskaitīts Valsts kases VSAOI kontā likumā “Par valsts sociālo apdrošināšanu” noteiktajā kārtībā un termiņos. Tādējādi ne darba ņēmējiem, ne darba devējiem, ne pašnodarbinātajiem netiks radīts papildu administratīvais slogs.Solidaritātes nodokli no sociāli apdrošināmo personu, kuru iemaksu objekta apmērs ir pārsniedzis VSAOI maksimālo apmēru, ienākuma noteiks Valsts sociālās apdrošināšanas aģentūra, kas to aprēķinās katrai personai, un tam mēnesim, kurā VSAOI objekts ir transformējies par solidaritātes nodokļa objektu, pārskata mēnesim sekojošajā trešajā mēnesī ieskaitīs valsts pamatbudžeta kontā.Valsts sociālās apdrošināšanas aģentūra noteiks, kurā brīdī VSAOI maksimālai apmērs ir sasniegts un ka turpmākie maksājumi ir uzskatāmi par solidaritātes nodokļa maksājumiem, kurus Valsts sociālās apdrošināšanas aģentūra pārskaitīs uz valsts pamatbudžetu vienu reizi mēnesī. Tā kā Valsts sociālās apdrošināšanas aģentūrai vajadzēs sekot katras sociāli apdrošinātas personas (aptuveni 1000000 personu) VSAOI maksimumam, tad, lai nesadārdzinātu administrēšanu, Valsts sociālās apdrošināšanas aģentūra 1 reizi mēnesī veiks pārbaudi vai personai VSAOI maksimums ir sasniegts, un konstatējot pārsniegumu, faktiski samaksāto solidaritātes nodokli Valsts sociālās apdrošināšanas aģentūra pārskaitīs pamatbudžetam.Darba devējs katru mēnesi iesniedz ziņas par darba ņēmēju ienākumiem un iemaksām, t.i., piemēram, februārī tiek iesniegtas ziņas par janvāra atalgojumu darba ņēmējiem (likuma "Par valsts sociālo apdrošināšanu" 23.panta pirmā daļa). Iesniegtās ziņas darba devējs var precizēt mēneša laikā, iesniedzot nākamā mēneša ziņojumu, t.i., ziņas par janvāra atalgojumu var precizēt martā (likuma "Par valsts sociālo apdrošināšanu" 20.1panta pirmā daļa). Tādējādi informāciju par janvāra atalgojumu faktiski tiks saņemta tikai aprīlī. Turklāt jāņem vērā, ka pašnodarbinātajiem, iekšzemes darba ņēmējiem pie darba devēja ārvalstnieka un ārvalstu darba ņēmējiem pie darba devēja - ārvalstnieka ziņas jāsniedz reizi ceturksnī, t.i., piemēram, ziņas par I ceturksni tiek sniegtas līdz ceturksnim sekojošā mēneša 15.datumam - 15.aprīlim (likuma "Par valsts sociālo apdrošināšanu" 23.panta otrā daļa). Līdz ar to informācijas (atalgojuma par janvāri) apstrāde informāciju sistēmā var notikt tikai maijā, tātad pēc trim mēnešiem.Izstrādājot solidaritātes nodokļa maksāšanas kārtību, tika vērtēta alternatīva noteikt nodokļa maksāšanas kārtību klasiskā veidā, kas parasti paredz, ka nodokļa maksātājs (šajā gadījumā divas kategorijas – darba ņēmējs un darba devējs) par apliekamo objektu nodokļa administrācijai iesniedz atsevišķu nodokļa deklarāciju, kurā pēc taksācijas gada beigām vai pēc tā mēneša beigām, kurā ienākuma līmenis ir kļuvis atbilstošs likumā definētam ienākuma lielumam, kas ir atbrīvots no aplikšanas ar VSAOI, aprēķina maksājamo nodokli. Nodokļa maksātājam reizē ar deklarāciju iesniegšanu pašam nodoklis būtu arī jāiemaksā norādītajā budžeta kontā. Šādas kārtības ieviešana nozīmētu komplicētu administrēšanas procedūru ieviešanu, jo darba ņēmējam, lai tas varētu zināt, kurā mēnesī tā ienākumu līmenis ir sasniedzis un pārsniedzis VSAOI objekta maksimālo apmēru, būtu savlaicīgi jāsaņem šādas ziņas no sava darba devēja un tad atsevišķi jāaprēķina nodoklis un jāiemaksā budžetā. Būtu jāizstrādā atsevišķa jauna deklarācijas forma, kurā veikt nodokļa aprēķinu un kura katru mēnesi būtu jāiesniedz nodokļa administrācijai. Līdzīgi arī darba devējam būtu atsevišķi jāveic nodokļa aprēķins par visiem tiem saviem darba ņēmējiem, kuru ienākumu līmenis ir sasniedzis un pārsniedzis VSAOI objekta maksimālo apmēru. Nosakot ikmēneša nodokļa aprēķināšanu un iemaksāšanu budžetā, tiktu nodrošināta nodokļa ieņēmumu saņemšana budžetā kalendāra gada laikā. Tādējādi par racionālāko solidaritātes nodokļa maksāšanas kārtību atzīstama šī nodokļa maksāšana vienota maksājuma ar VSAOI veidā, uzliekot par pienākumu Valsts sociālās apdrošināšanas aģentūrai noteikt to maksājuma daļu, kas ir solidaritātes nodoklis un kas līdz ar to ir pārskaitāma valsts pamatbudžetā. Valsts sociālās apdrošināšanas aģentūra arī nodrošinās atbilstošu nodokļa uzskaiti.Tādējādi tiks novērsta pastāvošā nevienlīdzība attiecībā uz to, ka noteikta personu grupa var veikt būtiski mazākus nodokļu maksājumus no visiem darba ienākumiem. Turpmāk nodokļu slogs visiem VSAOI maksātājiem būs līdzvērtīgs, jo nesamaksāto VSAOI daļu aizvietos solidaritātes nodoklis.Vērtējot solidaritātes nodokļa ieviešanu no konstitucionālo tiesību viedokļa, pirmkārt, jāatzīmē, ka, lai arī nodoklis ir uzskatāms par pamattiesību ierobežojumu, tā maksāšana atbilst sabiedrības interesēm, jo tas ir vērsts uz sabiedrības kopējās labklājības veicināšanu. Atsaucoties uz tiesību zinātnieku E.Levitu, Satversmes tiesa ir skaidrojusi jēdzienu “sabiedrības labklājība” Satversmes 116.panta tvērumā. Atbilstoši šim skaidrojumam jēdziens “sabiedrības labklājība” aptver sabiedrības kopējās materiālās labklājības aspektus, pie kuriem pieder dažādi pasākumi, kas vērsti uz sabiedrības kopējo materiālo labumu palielināšanu vai pārdalīšanu starp sabiedrības locekļiem. Tāpat jēdziens “sabiedrības labklājība” aptver arī nemateriālus aspektus, kas nepieciešami pēc iespējas harmoniskākai sabiedrības funkcionēšanai.”[[1]](#footnote-1) Šajā gadījumā augsta ienākuma līmeņa darba ņēmēju un pašnodarbināto kategorijas pienākums maksāt solidaritātes nodokli uzskatāms kā noteiktas privātpersonu grupas īpašuma tiesību ierobežojums, lai nodrošinātu kopējās sabiedrības labklājības intereses. Tas nozīmē iespēju nodrošināt arī tās kopējās sabiedrības labklājības intereses (valsts aizsardzība izglītība, veselības aprūpe), kas ir arī minētās personu grupas interesēs.Otrkārt, solidaritātes nodokļa ieviešana jāaplūko Satversmes 105.panta tvērumā.Īpašuma tiesības nav absolūtas. Satversmes tiesa ir atzinusi, ka nodoklis ir īpašuma tiesību kontroles pasākums.[[2]](#footnote-2) Nodoklim ir divas galvenās funkcijas: fiskālā un regulējošā. Fiskālā funkcija ir monetāri mērāms publisks labums sabiedrībai. Vispārējos nodokļu jautājumus regulē likums “Par nodokļiem un nodevām”, bet katru konkrēto nodokļa veidu regulē atsevišķi likumi. Sagatavojot likumprojektu “Solidaritātes nodokļa likums”, pēc iespējas vairāk ir ņemts vērā jau esošais regulējums, piemēram, likums “Par valsts sociālo apdrošināšanu” u.c. Solidaritātes nodokļa regulējošā funkcija izpaužas tādējādi, ka sabiedrības interesēs tiek regulēta noteiktas privātpersonu grupas ieņēmumu joma, jo saskaņā ar likumprojekta 2.pantu šī nodokļa mērķis ir mazināt nodarbinātības nodokļu regresivitāti augstāka ienākuma līmeņa darba ņēmēju un pašnodarbināto kategorijai. Plašākā nozīmē solidaritātes nodokļa mērķis ir mazināt ieņēmumu nevienlīdzību un rast valsts budžetā ieņēmumus sociāli mazaizsargāto iedzīvotāju kategoriju, tādu kā ģimenes ar bērniem, bērni, t.sk. bērni-invalīdi, personas ar invaliditāti, audžuģimenes, Černobiļas atomelektrostacijas avārijā cietušās personas u.c.) vajadzību nodrošināšanai.Treškārt, Satversmes tiesa ir norādījusi: “Satversmes tiesa jau norādījusi, ka valstij, nosakot un realizējot savu nodokļu politiku, ir plaša rīcības brīvība. Tajā ietilpst tiesības izvēlēties, kādas nodokļu likmes un kādām personu kategorijām paredzamas, kā arī tiesības noteikt attiecīgā regulējuma detaļas. Tomēr nodokļu regulējumam ir jābūt pamatotam ar objektīviem un racionāliem apsvērumiem. Likumdevēja izšķiršanās par to, kāds nodoklis būtu samērīgs un nepieciešams, ir politikas un lietderības jautājums. Līdz ar to attiecībā uz kārtību, kādā tiek aprēķināts nodokļu apmērs, konstitucionālās kontroles tvērums ir šaurāks (sk., piemēram, Satversmes tiesas 2008. gada 30. aprīļa sprieduma lietā Nr. 2007-23-01 7. un 11. punktu).”[[3]](#footnote-3)Tālāk šī sprieduma punktā Satversmes tiesa ir norādījusi:“Regulējums, kas paredz personai pienākumu maksāt nodokli, ietilpst Satversmes 105. pantā noteikto pamattiesību tvērumā. Nodokļa maksāšanas pienākums vienmēr nozīmē īpašumtiesību ierobežojumus, kā arī var būt saistīts ar citiem likumā noteiktiem ierobežojumiem, kuriem jābūt samērīgiem ar leģitīmo mērķi – konstitucionāli nozīmīgu vērtību aizsardzību (sk. Satversmes tiesas 2007. gada 11.aprīļa sprieduma lietā Nr. 2006-28-01 19.1. punktu, 2007.gada 8.jūnija sprieduma lietā Nr. 2007-01-01 19. punktu un 2008.gada 3.aprīļa sprieduma lietā Nr. 2007-23-01 6. punktu). Tomēr nodokļu maksāšanas pienākums pats par sevi neaizskar personai Satversmē noteiktās pamattiesības. Līdz ar to Satversmes 105. pantā noteiktās pamattiesības nav aplūkojamas atrauti no personas konstitucionālā pienākuma maksāt pienācīgā kārtībā noteiktos nodokļus (sk., piemēram, Satversmes tiesas 2010.gada 6.decembra sprieduma lietā Nr. 2010-25-01 10.punktu).”[[4]](#footnote-4)Tādējādi, tā kā likumprojekts “Solidaritātes nodokļa likums” tiek virzīts valsts budžeta likumprojektu paketē, tas nepārprotami ir saistīts ar valsts budžeta likumu, jo tā pieņemšana un piemērošana ļaus nodrošināt budžeta ieņēmumu apmēru, kas no šiem prognozētajiem ieņēmumiem ļaus segt attiecīgos budžeta izdevumus Labklājības ministrijas valsts budžeta programmā “Valsts sociālie pabalsti un izdienas pensijas”.Tā kā likumprojekts tiek virzīts valsts budžeta likumprojektu paketē, būtiska ir saikne ar Satversmes 105.panta tvēruma leģitīmo mērķi.Jānorāda, ka, solidaritātes nodokļa sakarā valdības pārstāvji ir devuši iespēju uzņēmējus un darba ņēmējus pārstāvošajām organizācijām iepazīties ar priekšlikumiem nodarbinātības nodokļu regresivitātes mazināšanai. Šajā valsts budžeta paketē ir iekļauti divi pasākumi – solidaritātes nodokļa ieviešana un diferencēta neapliekamā minimuma ieviešana iedzīvotāju ienākuma nodokļa maksātājiem. Sabiedrības pārstāvji tika uzklausīti vairākās sanāksmēs (skat. sākotnējās ietekmes novērtējuma ziņojuma (anotācijas) VI sadaļu).Satversmes tiesa ir atzinusi, ka “Tiesiskās paļāvības princips neizslēdz valsts iespēju grozīt pastāvošo tiesisko regulējumu. Grozot tiesisko regulējumu, valstij ir jāņem vērā tās tiesības, uz kuru saglabāšanu vai īstenošanu personai var būt izveidojusies paļāvība. Tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts (sk. Satversmes tiesas 2010.gada 6.decembra sprieduma lietā Nr. 2010-25-01 4. punktu). Turklāt tiesiskās paļāvības principa izpausme dažādās tiesību jomās var atšķirties. Ja tiek apstrīdēta nodokļu jomā izdota regulējuma atbilstība gan Satversmes 105. pantam, gan arī tiesiskās paļāvības principam, apstrīdētās normas atbilstība Satversmes 1. pantam jāvērtē kopsakarā ar Satversmes 105.pantu (sk. Satversmes tiesas 2011.gada 13.aprīļa sprieduma lietā Nr. 2010-59-01 4. punktu).”[[5]](#footnote-5)Vērtējot solidaritātes nodokļa ieviešanu no tiesiskās paļāvības principa, jāatzīmē, ka nodoklis ir vērsts uz personu priekšā stāvošiem ieņēmumiem un netiks piemērots ienākumiem, ko personas, kas atbilstoši likuma nosacījumiem kļūs par nodokļa maksātājiem, saņems pēc likuma spēkā stāšanās par iepriekšējiem gadiem. To nodrošina likuma pārejas noteikumus 1.punkta norma. Bez tam Satversmes tiesa ir norādījusi, ka jauna nodokļa ieviešanas gadījumā “personas tiesiskā paļāvība nav aizsargājama tādā pašā mērā kā citos gadījumos, kad tiesībām uz īpašumu tiek noteikti ierobežojumi.”[[6]](#footnote-6)Solidaritātes nodokļa ieviešana tāpat kā jebkura cita nodokļa ieviešana ir vērtējama “kā ierobežojums, kas noteikts nodokļu tiesiskajās attiecībās tādēļ, lai nodrošinātu valsts budžeta un pašvaldību budžetu veidošanu (sk. Satversmes tiesas 2007. gada 8. jūnija sprieduma lietā Nr. 2007-01-01 22. punktu). Nodokļi tiek noteikti, lai nodrošinātu sabiedrības labklājību (sk., piemēram, Satversmes tiesas 2010. gada 6. decembra sprieduma lietā Nr. 2010-25-01 9. punktu).” [[7]](#footnote-7)Šis nodoklis, tāpat kā jebkurš nodoklis, nodrošinās ieņēmumus valsts budžetā, kuri tālāk var tikt izlietoti sabiedrības labklājības aizsardzībai. Tādējādi minētais pamattiesību ierobežojuma leģitīmais mērķis ir sabiedrības labklājības aizsardzība (skat.iepriekš).Lai atbildētu uz jautājumu, vai leģitīmo mērķi var sasniegt arī citādi, jāvērtē, vai ir kāds cits saudzējošāks līdzeklis, ar kuru var sasniegt leģitīmo mērķi vismaz tādā pašā kvalitātē.Tā kā pašlaik augsta ienākuma līmeņa darba ņēmēju un pašnodarbināto kategorija nemaksā solidaritātes nodokli, šī personu kategorija un viņu darba devēji atbilstoši likumam ir tiesīgi saņemt atpakaļ pārmaksātās valsts sociālās apdrošināšanas obligātās iemaksas. Maksimālais apmērs, kas tiek noteikts valsts sociālās apdrošināšanas obligātajām iemaksām, ar solidaritātes nodokļa ieviešanu netiks atcelts, t.i., iemaksas no ienākuma, kas pārsniedz minēto apmēru nebūs jāveic arī pēc solidaritātes nodokļa ieviešanas. Tomēr šī ienākuma daļa turpmāk būs aplikta ar solidaritātes nodokli.Vērtējot iespējamās alternatīvas solidaritātes nodokļa, kā tas ir paredzēts likumprojektā, ieviešanai, izskatīti vairāki varianti.Alternatīvas – neieviest solidaritātes nodokli vispār - gadījumā, acīmredzams ir, ka saglabātos ienākumu nevienlīdzība un turīgākajiem iedzīvotājiem, kuru ienākumi ir lielāki par valsts sociālās apdrošināšanas obligāto iemaksu maksimālo apmēru, arī turpmāk būtu mazāks nodokļu slogs nekā iedzīvotāju kategorijai ar minimāliem un vidējiem ienākumiem (skat. augstāk tabulu “Darbaspēka nodokļu slogs (iedzīvotāju ienākuma nodokļa darba devēja un darba ņēmēja VSAOI summas attiecība pret bruto darba algas un darba devēja VSAOI summu) nodokļu 2015.gadā un 2016.gadā (ieviešot solidaritātes nodokli)”).Solidaritātes nodokļa ieviešana ir skatāma kompleksā ar diferencētā neapliekamā minimuma noteikšanu un minimālās algas paaugstināšanu kā viens no ienākuma nevienlīdzības mazināšanas pasākumiem. Alternatīvas – noteikt solidaritātes nodoklim zemāku likmi – gadījumā, būtu nepieciešamas daudz būtiskākas izmaiņas pastāvošajā nodokļu administrēšanas mehānismā, jo rastos nepieciešamība noteiktos gadījumos arī nodrošināt pārmaksāto summu atmaksāšanu, kā arī darba devējam būtu jāveic atsevišķs solidaritātes nodokļa aprēķins, kas gadījumā, ja likme atbilst valsts sociālās apdrošināšanas obligāto iemaksu likmei, nav vajadzīgs. Administratīvās izmaksas atšķirībā no likumprojektā paredzētās nodokļa administrēšanas kārtības rastos arī darba devējiem un pašnodabinātajiem, kam būtu jānodrošina gan atsevišķa šī nodokļa aprēķināšana un iemaksāšana budžetā (skat. anotācijas 5.lpp.). Provizoriski vērtējot, šādas izmaksas kopā ar izmaksām valsts institūciju funkciju nodrošināšanai nebūtu samērīgas ar gaidāmo ieguvumu. Turklāt zemākas likmes piemērošana nenodrošinātu budžetā plānoto izdevumu segšanai nepieciešamo ieņēmumu apjomu, kā arī nenodrošinātu solidaritātes nodokļa ieviešanas mērķa – nodokļu regresivitātes samazināšana – sasniegšanu. Tabula “Darbaspēka nodokļu slogs (iedzīvotāju ienākuma nodokļa darba devēja un darba ņēmēja VSAOI summas attiecība pret bruto darba algas un darba devēja VSAOI summu nodokļu 2015.gadā un 2016.gadā (ieviešot solidaritātes nodokli)” (skat. augstāk) dati nepārprotami rāda, ka minēto nodokļu slogs izlīdzinās tikai pie tādas pašas likmes, pēc kādas tiek rēķinātas VSAOI.Citu nodokļa objektu izvēle, zemākas nodokļa likmes vai citāda to aprēķināšanas kārtība varētu negatīvi ietekmēt budžetā iekasējamo līdzekļu apjomu.Tādejādi secināms, ka solidaritātes nodokļa paredzētā likme, kas atbilst valsts sociālās apdrošināšanas obligāto iemaksu likmei, nodrošina vienkāršu un saprotamu nodokļa piemērošanu un ir veicama, izmantojot pastāvošo valsts sociālās apdrošināšanas iemaksu administrēšanas mehānismu. |
| 3.  | Projekta izstrādē iesaistītās institūcijas | Finanšu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Fiziskās personas (darba ņēmēji, pašnodarbinātie), kuras ir sociālai apdrošināšanai pakļautas personas un kuru ienākumi pārsniedz kalendāra gada valsts sociālās apdrošināšanas obligāto iemaksu objekta maksimālo apmēru (2015.gadā 48600 *euro*). Šādu personu skaits 2104.gadā bija 4649 (informācija sagatavota 2015.gada augustā).
2. Darba devēji, kuru darba ņēmēju gūtie ienākumi pārsniedz VSAOI maksimālo apmēru .
 |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz fiziskajām personām – ienākumu guvējām, kā arī darba devējiem administratīvais slogs nemainīsies.Palielināsies darbaspēku nodokļu slogs tādu ienākumu guvējiem, kuru ienākumi pārsniedz taksācijas gadam noteikto VSAOI maksimālo apmēru, kā arī šādu darba ņēmēju darba devējiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| saskaņā ar valsts budžetu kārtējam (n) gadam | izmaiņas kārtējā gadā, salīdzinot ar budžetu kārtējam (n) gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| *1* | *2* | *3* | *4* | *5* | *6* |
| 1.   Budžeta ieņēmumi\*: | 0 | 0 | 40 900 000 | 46 095 000 | 46 095 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 22 876 000\*\* | 48 736 000 | 48 736 000 |
| 1.2. valsts speciālais budžets\* | 0 | 0 | 20 467 000\*\* | 0 | 0 |
| t.sk. apakšprogrammā „Valsts sociālās apdrošināšanas aģentūras speciālais budžets” ieņēmumi no pārējām dotācijām no valsts pamatbudžeta (EKK 18218)\* |  |  | 67 000 |  |  |
| 1.3. pašvaldību budžets | 0 | 0 | -2 376 000 | -2 641 600 | -2 641 600 |
| 2.   Budžeta izdevumi\*: | 0 | 0 | 67 000 | 0 | 0 |
| 2.1. valsts pamatbudžets\* | 0 | 0 | 67 000 | 0 | 0 |
| t.sk. LM pamatbudžeta apakšprogrammā 97.02.00. „Nozares centralizēto funkciju izpilde” izdevumi valsts budžeta uzturēšanas izdevumu transfertiem no valsts pamatbudžeta uz valsts speciālo budžetu (EKK 7120)\* |  |  | 67 000 |  |  |
| 2.2. valsts speciālais budžets | 0 | 0 | 67 000 | 0 | 0 |
| t.sk. apakšprogrammā „Valsts sociālās apdrošināšanas aģentūras speciālais budžets” izdevumi pamatkapitāla veidošanai (EKK 5000) |  |  | 67 000 |  |  |
| 2.3. pašvaldību budžets | 0 | 0 | 0 | 0 | 0 |
| 3.   Finansiālā ietekme: | 0 | 0 | 40 833 000 | 46 095 000 | 46 095 000 |
| 3.1. valsts pamatbudžets | 0 | 0 | 22 809 000 | 48 736 000 | 48 736 000 |
| 3.2. speciālais budžets | 0 | 0 | 20 400 000 | 0 | 0 |
| 3.3. pašvaldību budžets | 0 | 0 | -2 376 000 | -2 641 600 | -2 641 600 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5.   Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* Konsolidējamā pozīcija (ņemot vērā, ka no valsts pamatbudžeta tiek veikts transferta pārskaitījums uz speciālo budžetu, tad 1.2. un 2.1.apakšpunktā norādītie apmēri tiek konsolidēti, tos izslēdzot no kopējiem budžeta ieņēmumiem un kopējiem budžeta izdevumiem).\*\* Solidaritātes nodokļa ieņēmumi pa budžetu veidiem atspoguļoti tādā sadalījumā, par kādu tiks iesniegti priekšlikumi likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” izskatīšanai Saeimā otrajā lasījumā. Ieņēmumi valsts pamatbudžetā veidojas no solidaritātes nodokļa 23,47 milj. *euro*, atskaitot iedzīvotāju ienākuma nodokļa negatīvo ietekmi valsts pamatbudžetā -0,594 milj. *euro*.  |
| 6.1. detalizēts ieņēmumu aprēķins | Pēc Valsts ieņēmumu dienesta datu bāzē pieejamās informācijas no “Paziņojums par fiziskai personai izmaksātajām summām” 2014.gadā sociāli apdrošināto personu skaits, kuru iemaksu algu summa gadā bija virs 48600 *euro*, bija 4 649 personas (informācija sagatavota 2015. gada augustā), un šo personu vidējā gada iemaksu algu summa bija 76238 *euro*.Likumprojekts paredz, ka darba devēji solidaritātes nodokli aprēķinās tāpat kā VSAOI – neatkarīgi vai VSAOI apliekamais objekts pārsniedz VSAOI maksimālo apmēru vai nē, līdz ar ko solidaritātes nodoklis tiks ieskaitīts valsts speciālajā budžetā kopā ar VSAOI. Pēc tam Valsts sociālās apdrošināšanas aģentūra, ņemot vērā VSAOI objekta maksimālo apmēru, katrai personai aprēķinās VSAOI pārsnieguma daļu (solidaritātes nodokli), kuru pārskaitīs valsts pamatbudžetā. Līdz ar to ieviešanas gadā (2016.gadā) veidos pozitīvu fiskālo ietekmi uz valsts sociālās apdrošināšanas speciālo budžetu, jo, ņemot vērā to, ka solidaritātes nodokļa ieskaitīšana valsts pamatbudžetā tiek veikta ar trīs mēnešu nobīdi, 2016.gadā valsts speciālajā budžetā veidosies uzkrājums, tajā skaitā arī no solidaritātes nodokļa. Līdz ar to solidaritātes nodoklis 2016.gada beigās saņemtajā apmērā tiks pārskaitīts uz valsts pamatbudžeta ieņēmumiem 2017.gadā, samazinot 2017.gadā valsts sociālās apdrošināšanas speciālajā budžetā saņemtos ieņēmumus no VSAOI. Turpmākajos gados nodokļa ieņēmumu plūsma starp valsts speciālo un valsts pamatbudžetu izlīdzināsies.Aprēķini balstīti uz pašreizējo VSAOI maksimālo apmēru (48600 *euro*) un pastāvošo nodokļu optimizēšanas risku, līdz ar to neņemot vērā darba samaksas fonda pieaugumu.Ieviešot solidaritātes nodokli ar 2016.gada 1.janvāri, ieņēmumu fiskālā ietekme 2016. gadā tiek plānota +40,900 milj. *euro* apmērā, t.sk., (solidaritātes nodoklis +23,470 milj. *euro*, iedzīvotāju ienākuma nodoklis -2,970 milj. *euro* (valsts budžetā -0,594 milj. *euro*, pašvaldību budžetā -2,376 milj. *euro*), valsts sociālās apdrošināšanas obligātās iemaksas +20,400 milj. *euro* (uz solidaritātes nodokli nepārskaitītā daļa)). 2017.  un 2018. gadā ik gadu ieņēmumu fiskālā ietekme tiek plānota +46,095 milj. *euro* apmērā, t.sk., (solidaritātes nodoklis +49,397 milj. *euro*, iedzīvotāju ienākuma nodoklis -3,302 milj. *euro* (valsts budžetā -0,660 milj. *euro*, pašvaldību budžetā -2,642 milj. *euro*). Lai Valsts sociālās apdrošināšanas aģentūra nodrošinātu programmatūras izstrādi saistībā ar solidaritātes nodokļa administrēšanu (finansēšanas avots – ieņēmumi no pārējām dotācijām no valsts pamatbudžeta, ņemot vērā, ka solidaritātes nodokļa ieņēmumi tiks ieskaitīti valsts pamatbudžetā), 2016.gadā nepieciešams palielināt Labklājības ministrijas pamatbudžeta apakšprogrammas 97.02.00 "Nozares centralizēto funkciju izpilde" dotāciju no vispārējiem ieņēmumiem 67000 *euro* apmērā un sociālās apdrošināšanas speciālā budžeta apakšprogrammai 04.05.00. „Valsts sociālās apdrošināšanas aģentūras speciālais budžets” ieņēmumus no pārējās dotācijas no valsts pamatbudžeta (konsolidējamā pozīcija) 67000 *euro* apmērā. |
| 6.2. detalizēts izdevumu aprēķins | Lai Valsts sociālās apdrošināšanas aģentūra nodrošinātu Solidaritātes nodokļa likuma ieviešanu, 2016.gadā programmatūras izstrādei nepieciešami papildus 67000 *euro*.Pasūtījums programmatūras izstrādei ārējiem izstrādātājiem izmaksās 67000 *euro*.Ārpakalpojuma izmaksa vienai cilvēkdienai sastāda 340 *euro*, programmatūras izstrādei nepieciešamas 197 cilvēkdienas. Līdz ar to papildu nepieciešams: 197x340 = 67000 *euro* (67000 : 340 = 197 cilvēkdienas).Stundas izcenojums 340 : 8 = 42,50 *euro*/stundā.Līdz ar to nepieciešams palielināt izdevumus:Labklājības ministrijas pamatbudžeta apakšprogrammai 97.02.00 „Nozares centralizēto funkciju izpilde” izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu (konsolidējamā pozīcija) 67000 *euro* apmērā; sociālās apdrošināšanas speciālā budžeta apakšprogrammai 04.05.00. „Valsts sociālās apdrošināšanas aģentūras speciālais budžets” pamatkapitāla veidošanai 67000 *euro* apmērā. |
| 7. Cita informācija | Valsts ieņēmumu dienestam, lai īstenotu likumprojektu un veiktu izmaiņas informācijas sistēmās, paredzamās izmaksas plānotas 29482 *euro* apmērā, tai skaitā Nodokļu informācijas sistēmā – 11489 *euro* apmērā, Elektroniskās deklarēšanas sistēmā – 771 *euro*, Datu noliktavas sistēmā – 6341 *euro*, Audita atbalsta informācijas sistēmā – 10908 *euro* apmērā.Izdevumi izmaiņu veikšanai Valsts ieņēmumu dienesta informācijas sistēmās (Nodokļu informācijas sistēmā, Elektroniskās deklarēšanas sistēmā, Datu noliktavas sistēmā, Audita atbalsta informācijas sistēmā) tiks nodrošināti Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ietvaros. Lai Valsts sociālās apdrošināšanas aģentūra nodrošinātu programmatūras izstrādi saistībā ar solidaritātes nodokļa administrēšanu, Labklājības ministrija iesniegs priekšlikumu Finanšu ministrijā likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” izskatīšanai Saeimā otrajā lasījumā, palielinot 2016.gadam Labklājības ministrijas pamatbudžeta apakšprogrammā 97.02.00 “Nozares centralizēto funkciju izpilde” dotāciju no vispārējiem ieņēmumiem un izdevumus valsts budžeta uzturēšanas izdevumu transfertiem no valsts pamatbudžeta uz valsts speciālo budžetu 67 000 *euro* apmērā un attiecīgi valsts sociālās apdrošināšanas speciālā budžeta apakšprogrammā 04.05.00 “Valsts sociālās apdrošināšanas aģentūras speciālais budžets” palielinot ieņēmumus no pārējās dotācijas no valsts pamatbudžeta un izdevumus pamatkapitāla veidošanai.Lai nodrošinātu pareizu solidaritātes ieņēmumu sadalījuma atspoguļojumu starp valsts pamatbudžetu un valsts speciālo budžetu, Finanšu ministrija un Labklājības ministrija iesniegs priekšlikumu likumprojekta “Par valsts budžetu 2016.gadam” un likumprojekta “Par vidēja termiņa budžeta ietvaru 2016., 2017. un 2018.gadam” izskatīšanai Saeimā otrajā lasījumā, sadalot 2016.gada uz solidaritātes nodokli attiecināmos ieņēmumus pa budžeta veidiem, paredzot valsts pamatbudžetā 22 876 000 *euro* (tajā skaitā, solidaritātes nodoklis 23 470 000 *euro* un iedzīvotāju ienākuma nodoklis -594 000 *euro*) un valsts speciālajā budžetā 20 400 000 *euro*. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar šo likumprojektu nepieciešams sagatavot likumprojektus grozījumiem:* likumā “Par valsts sociālo apdrošināšanu”;
* likumā “Par nodokļiem un nodevām”;
* likumā “Par iedzīvotāju ienākuma nodokli”.

Minētie likumprojekti virzāmi pieņemšanai vienotā paketē.Lai nodrošinātu likuma izpildi būs nepieciešams veikt grozījumus šādos Ministru kabineta noteikumos:* Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas”;
* Ministru kabineta 2010.gada 7.septembra noteikumos Nr.827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli”;
* Ministru kabineta 2010.gada 5.oktobra noteikumos Nr.951 “Kārtība, kādā Valsts ieņēmumu dienests sniedz Valsts sociālās apdrošināšanas aģentūrai ziņas par valsts sociālās apdrošināšanas obligātajām iemaksām”;
* Ministru kabineta 2005.gada 27.decembra noteikumos Nr.1032 “Noteikumi par budžetu ieņēmumu klasifikāciju”.
 |
| 2. | Atbildīgā institūcija | Finanšu ministrija ir atbildīga par likumprojektu “Grozījumi likumā “Par nodokļiem un nodevām”” un “Grozījumi likumā “Par iedzīvotāju ienākuma nodokli” un Ministru kabineta noteikumu projekta “Grozījumi Ministru kabineta 2005.gada 27.decembra noteikumos Nr.1032 “Noteikumi par budžetu ieņēmumu klasifikāciju” izstrādi.Labklājības ministrija ir atbildīga par likumprojekta “Grozījumi likumā “Par valsts sociālo apdrošināšanu”” un pārējo Ministru kabineta noteikumu projektu izstrādi. |
| 3. | Cita informācija | Nav. |

|  |
| --- |
| **V. Tiesību akta projekta atbilstība ES tiesību aktiem** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Priekšlikumu par fiskālās telpas apspriešanas laikā rīkotas tikšanās ar uzņēmēju un darba ņēmēju (arodbiedrību) organizācijām, izplatīta informācija masu mēdijiem, sagatavotas preses relīzes un ievietotas Finanšu ministrijas mājaslapā, sagatavota infografika par nodokļa būtību un paredzamo maksātāju loku. |
| 2. | Sabiedrības līdzdalība projekta izstrādē | Nolūku ieviest solidaritātes nodokli valdības pārstāvji 2015.gada 31.augustā prezentēja Nacionālās trīspusējās sadarbības padomē un pirms tam 2015.gada 28.augustā tās Budžeta un nodokļu politikas apakšpadomē, kad tika apspriesti jautājumi par fiskālo telpu valsts budžeta 2016.gadam izstrādes sakarā. Par to 2015.gada 2.septembrī tika diskutēts Tautsaimniecības padomē, kurā ir pārstāvēts plašs uzņēmējdarbības nozaru spektrs (pārtikas ražošana, būvniecība, informātika, kokrūpniecība, tirdzniecība, mašīnbūve un metālapstrāde u.c.), kā arī Latvijas tirdzniecības un rūpniecības kamera un Latvijas Pašvaldību savienība.Finanšu ministrijas mājaslapā ir publicēta preses relīze par nodokļa būtību un infografika, kas vizuāli atspoguļo provizorisko nodokļa maksātāju loku un nodokļa bāzi. Preses relīze ir izplatīta arī visiem masu mēdijiem. |
| 3. | Sabiedrības līdzdalības rezultāti | Sociālajiem partneriem ir noraidoša attieksme pret izvēlēto mehānismu darbaspēka nodokļu regresivitātes mazināšanai. Partneri un uzņēmēju organizācijas iestājas par konsekventu iedzīvotāju ienākuma nodokļa likmes samazināšanu par vienu procentpunktu 2016.gadā un par iedzīvotāju ienākuma nodokļa atvieglojumu par apgādājamiem bērniem, īpaši ģimenēs, kur ir vairāk nekā divi bērni, palielināšanu.Latvijas Pašvaldību savienība pauž atbalstu iedzīvotāju ienākuma nodokļa progresīvo likmju ieviešanai vai neapliekamo minimumu izmantošanai progresivitātes palielināšanai, pie nosacījuma ka izmaiņām nav negatīva ietekmi uz pašvaldību budžetiem. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Valsts sociālās apdrošināšanas aģentūraValsts ieņēmumu dienests |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Valsts sociālās apdrošināšanas aģentūrai būs veicama jauna funkcija – solidaritātes nodokļa administrēšana (uzskaitīšana un pārskaitīšana uz valsts pamatbudžetu). Proti, pēc tam, kad tā būs konstatējusi, ka sociāli apdrošināmas personas iemaksu alga no gada sākuma ir sasniegusi saskaņā ar likumu “Par sociālo apdrošināšanu” noteikto maksimālo apmēru, tā katru mēnesi no identificētās personas iemaksu algas, kas pārsniedz minēto apmēru, noteiks valsts pamatbudžetā ieskaitāmo solidaritātes nodokļa lielumu un ieskaitīs to valsts pamatbudžetā. Administrēšanas ietver arī faktiski samaksātā nodokļa uzskaiti. Pašreiz Valsts sociālās apdrošināšanas aģentūra VSAOI objektus skaita vienreiz gadā, un tad pārmaksātās VSAOI atgriež darba devējam un darba ņēmējam. Likumprojekts paredz, ka Valsts sociālās apdrošināšanas aģentūrai katru mēnesi (tiklīdz saņemts darba devēja ziņojums) vajadzēs uzskaitīt un summēt VSAOI objektus, lai konstatētu kurā brīdī ir jāveic solidaritātes nodokļa uzskaitījums un katru mēnesi veikt tā pārskaitīšanu uz valsts pamatbudžetu.Jaunas institūcijas nav nepieciešams izveidot.Nav plānota esošu institūciju likvidācija vai reorganizācija.Jaunā funkcija tiks īstenota ar esošajiem valsts pārvaldes cilvēkresursiem. |
| 3. | Cita informācija | Nav. |

Finanšu ministrs Jānis Reirs

18.09.2015.

5022

D.Robežniece,

konsultante nodokļu likumdošanas

koordinācijas jautājumos

Finanšu ministrija

tālr. 67095495, fakss 67095421

daina.robezniece@fm.gov.lv

1. Satversmes tiesas 2007.gada 2.maija spriedums lietā Nr. 2006-30-03, 15.punkts [↑](#footnote-ref-1)
2. Satversmes tiesas 2015.gada 25.marta spriedums lietā Nr. 2014-11-0103, 20.punkts (28.lpp., kurā ir atsauce arī uz Eiropas Cilvēktiesību tiesas spriedumiem) [↑](#footnote-ref-2)
3. Satversmes tiesas 2011.gada 20.maija spriedums lietā Nr. 2010-70-01 „Par likuma „Par uzņēmumu ienākuma nodokli” 14. panta otrās un trešās daļas atbilstību Latvijas Republikas Satversmes 91. un 105. pantam”, 9.punkts [↑](#footnote-ref-3)
4. Satversmes tiesas 2011.gada 20.maija spriedums lietā Nr. 2010-70-01 „Par likuma „Par uzņēmumu ienākuma nodokli” 14. panta otrās un trešās daļas atbilstību Latvijas Republikas Satversmes 91. un 105. pantam”, 9.punkts [↑](#footnote-ref-4)
5. Satversmes tiesas 2015.gada 3.jūlija spriedums lietā 2014-12-01, 14.2.punkts (28.lpp.) [↑](#footnote-ref-5)
6. Satversmes tiesas 2015.gada 3.jūlija spriedums lietā 2014-12-01, 21.3.apakšpunkts (41.lpp.) [↑](#footnote-ref-6)
7. Satversmes tiesas 2015.gada 3.jūlija spriedums lietā 2014-12-01, 17.punkts (32.lpp.) [↑](#footnote-ref-7)